790 
MEMORIAS CIENTIFICAS I LITERAK1AS 
trobo vn maestro que le dezian Lueilo (1) muy sabio en su 
arte e labro vidrio amartiello assi cotno plata, et fizo vn vaso 
muy fermoso et dio lo al emperador cuvdando que le daria 
muy grant vlgo; e el emperador demando le si sabia otro 
maestro que fiziesse otro tal. E el maestro respuso que non. 
E despues el emperador fizo matar al maestro. E en aquel 
tienpo contescio que vn caballero que abia nonbre Mundo 
enamoro se de vna dueyna casada que abia nonbre Paulina 
et era fermosa et de grant linage et non la podia aver 
por donos ni por otras cosas e obo asacar vn feclio muy 
estraynno, que fizo conlos sacerdotes del templo por dineros 
que dixiesen aPaulina que el Dios Amabis le dixiera que 
aquella noche fuese avelar enel templo que tanto se pagara 
della que le abia de dezir en poridat algunas cosas, et los 
sacerdotes fueron gelo adezir aella et quoanao ella lo oyo 
fue muy alegre et dixo le luego asu marido diziendo le que 
non podria ser que non obediciesse al mandamiento de 
Dios, et el marido tobo por bien e fue avelar aquella noche 
al templo. Et los sacerdotes pusieron ad aquel Mundo tras- 
laltar e finquo Paulina sola ensu cama enel templo. E Mun- 
do amedia noche vestido conlas vestiduras de aquel Dios 
fuese parado iazia ella et ella pregunto le quien era, et el 
dixo que era, Amabis e la ora ella tobo se por bien aventij- 
rada et el dixo que Dios abia anascer della, et estonces ella 
consentio le quanto el quiso fazer, et aotro dia contolo todo 
asu marido. E despues atienpo sopo se la verdat et Tiberio 
est emperador desi mando los matar e Mundo fuyo dela 
tierra. Item en este XV 0 aynno que andaba la era en 
LXXVIII sant Johan Babtista descendio del desierto e Vino 
alrio de Jordan, etcomenco apredicar el bautismo ental dia, 
como el aparescio alos III reyes magos en Betleem, XXIX 
annos abia pasados ally do estaba nuestro sennor Jhesu 
Cristo descendio sobre el el Spiritu Sancto en figura de palo- 
ma; e vino vna voz del cielo que dixo tu eres mi fijo muy 
(1) Ms. B. N. dice: Lucillo. 
